Højesteret stadfæster landsrettens dom om opløsning af forening, men den ændring, at med den ændring, at foreningen opløses efter grundlovens § 78, stk. 1, og at politiets foreløbige forbud anerkend... Vis mere
Ret: Højesteret (3. instans)
Faggruppe: Straffesag — Almindelig domsmandssag
Sagsemner: Statsforfatning, sikkerhed og terrorisme;
Strafferetlige sanktioner og andre foranstaltninger;

/

Ulovlig forening opløst  

Sag 123/2020

Dom afsagt den 1. september 2021

Anklagemyndigheden
mod
Loyal to Familia

Loyal to Familia opløst, da der som almindeligt led i foreningens virksomhed
var begået omfattende og alvorlig kriminalitet

Den 28. juni 2018 tiltrådte justitsministeren efter indstilling fra Rigsadvokaten, at
der i medfør af grundlovens § 78 indledes en sag ved domstolene til opløsning af
Loyal to Familia. Den 4. september 2018 traf Københavns Politi afgørelse om
foreløbigt at forbyde Loyal to Familia.   

Hovedspørgsmålet for Højesteret var, om Loyal to Familia var en forening, der
kunne opløses efter grundloven, herunder om det foreløbige forbud skulle
anerkendes som lovligt.

Højesteret fandt, at Loyal to Familia måtte anses for at være en forening. På
baggrund af landsrettens bevisresultat fandt Højesteret endvidere, at det kunne
lægges til grund, at der som almindeligt led i Loyal to Familias virksomhed var
begået omfattende og alvorlig kriminalitet. Højesteret tiltrådte herefter, at
foreningen havde et ulovligt øjemed som nævnt i grundlovens § 78, stk. 1, og
derfor kunne opløses efter denne bestemmelse. Landsretten var kommet til samme
resultat.

Højesteret bemærkede, at der ikke var grundlag for at antage, at den kriminalitet,
som Loyal to Familia havde stået for, var sket med det sigte at påvirke ”anderledes
tænkende” som nævnt i grundlovens § 78, stk. 2. Højesteret fandt derfor i
modsætning til landsretten, at Loyal to Familia ikke kunne opløses efter denne
bestemmelse.

Loyal to Familia blev herefter opløst med henvisning til grundlovens § 78, stk. 1,
ligesom det foreløbige forbud blev anerkendt som lovligt efter denne bestemmelse.

 



/